62005CJ0269_DA
Sagens genstand
Afgørelse
Sagens genstand
Angående
Traktatbrud – tilsidesættelse af artikel 1 i Rådets forordning (EØF) nr. 4055/86 af 22. december 1986 om anvendelse af princippet om fri udveksling af tjenesteydelser inden for søtransport mellem medlemsstaterne indbyrdes og mellem medlemsstaterne og tredjelande (EFT L 378, s. 1) – havneafgift, som pålægges passager- og fragtskibe – anvendelse af lavere afgift på skibe, som sejler mellem indenlandske havne – havneafgift, som pålægges køretøjer overført med bilfærger – afgift, som ikke finder anvendelse på køretøjer, som rejser mellem indenlandske havne.
Afgørelse
Konklusion
1) Den Hellenske Republik har tilsidesat sine forpligtelser i henhold til artikel 1 i Rådets forordning (EØF) nr. 4055/86 af 22. december 1986 om anvendelse af princippet om fri udveksling af tjenesteydelser inden for søtransport mellem medlemsstaterne indbyrdes og mellem medlemsstaterne og tredjelande, idet den har opretholdt
– havneafgifter, som pålægges passagerskibe (herunder krydstogtskibe) og fragtskibe, når skibene anløber, lægger til og ankrer op i havnene i Piræus og Thessaloniki, og som er lavere, når transporten foregår mellem to indenlandske havne, end når transporten er international
– havneafgifter til fordel for de havneaktieselskaber, der blev oprettet ved lov nr. 2932/2001, og havnene i Piræus og Thessaloniki, som pålægges køretøjer, når de kører om bord på færger, som udfører international ruteoverfart, mens afgiften ikke opkræves for ruteoverfart mellem græske havne
– havnekommunernes ret til at lægge afgift på køretøjer, der kører om bord på færger, hvis destination er udenlandske havne.
2) Den Hellenske Republik betaler sagens omkostninger.